Diari Oficial de la Generalitat Valenciana


Sumari del DOGV 7785, del 18-05-2016 (2016/3098)

Notificació de la sentència dictada en el procediment de divorci contenciós número 1138/2015.
---------------------------------------------------------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3098


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1138/2015. [2016/3098]  
Judici: família. Divorci contenciós número 001138/2015.  
Part demandant: Mónica Jacqueline Portilla Quiroz.  
Part demandada: Carlos Giovanni Cruz Abata.  
Sobre: divorcis no consensuats.  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime la demanda plantejada per Mónica Jacqueline Portilla Quiroz, i en representació seua per la procuradora dels tribunals María Dolores Mota Zaldívar i assistida de la lletrada María José Palma Ballester, contra Carlos Giovanni Cruz Abata, en situació de rebel·lia processal, i declare dissolt, per causa de divorci, el matrimoni contret pels esmentats cònjuges, amb tots els efectes legals inherents a l'esmentada declaració i establisc com a mesures definitives les següents:  
  
1. S'atribueix la pàtria potestat i s'assigna la guarda i custòdia dels fills menors, C. Y. i E. H., a la mare.  
2. Se suspén el règim de visites i les vacances escolars i d'estiu, atesa la conducta del progenitor.  
3. Pel que fa a la pensió d'aliments, aquesta es fixa en la quantitat de 150 euros mensuals per a cada fill, és a dir, 300 euros mensuals, quantitat que serà actualitzada d'acord amb l'índex de preus al consum.  
  
4. Ambdós progenitors contribuiran al 50 % al pagament de les despeses extraordinàries dels fills menors, les necessàries en tot cas i les convenients amb el consens previ per escrit d'ambdós progenitors, en qualsevol altre cas hauran d'acudir a la via judicial.  
Tot això sense fer una especial condemna a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, a fi que l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, en contra, hi podran interposar en aquest jutjat un recurs d'apel·lació, dins dels 20 dies següents a la notificació amb la constitució prèvia d'un dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. L'anterior sentència ha sigut llegida i publicada pel jutge que l'ha dictada, de forma legal i en el dia d'avui.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del jutjat, per a portar a efecte la diligència de notificació de sentència a Carlos Giovanni Cruz Abata.  
  
Diligència. L'estenc jo, la secretària judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 29 d'abril de 2016.- La lletrada de l'Administració de Justícia: Vicenta María Casañ Arandiga.